CELEX: 31981R0482
Language: el
Date: 1981-02-24 00:00:00
Title: Κανονισμός (ΕΟΚ) αριθ. 482/81 τού Συμβουλίου τής 24ης Φεβρουαρίου 1981 περί τροποποιήσεως τού κανονισμού (ΕΟΚ) αριθ. 1655/76 «περί παρατάσεως τού καθεστώτος παρεκκλίσεως γιά τίς εισαγωγές στό Ηνωμένο Βασίλειο βουτύρου προελεύσεως Νέας Ζηλανδίας»

Avis juridique important

|

31981R0482

Κανονισμός (ΕΟΚ) αριθ. 482/81 τού Συμβουλίου τής 24ης Φεβρουαρίου 1981 περί τροποποιήσεως τού κανονισμού (ΕΟΚ) αριθ. 1655/76 «περί παρατάσεως τού καθεστώτος παρεκκλίσεως γιά τίς εισαγωγές στό Ηνωμένο Βασίλειο βουτύρου προελεύσεως Νέας Ζηλανδίας»  

Επίσημη Εφημερίδα αριθ. L 052 της 27/02/1981 σ. 0002 - 0002

***** ΚΑΝΟΝΙΣΜΟΣ (ΕΟΚ) αριθ. 482/81 ΤΗΣ ΕΠΙΤΡΟΠΗΣ  της 24ης Φεβρουαρίου 1981  περί τροποποιήσεως του κανονισμού (ΕΟΚ) αριθ. 1655/76 «περί παρατάσεως του καθεστώτος παρεκκλίσεως για τις εισαγωγές στο Ηνωμένο Βασίλειο βουτύρου προελεύσεως Νέας Ζηλανδίας»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τη συνθήκη προσχωρήσεως του 1972, και ιδίως το άρθρο 5 παράγραφος 2 του πρωτοκόλλου αριθ. 18,  την πρόταση της Επιτροπής,  Εκτιμώντας:  ότι, στη συνέχεια του εν λόγω πρωτοκόλλου, αριθ. 18, ο κανονισμός (ΕΟΚ) αριθ. 1655/76 του Συμβουλίου της 29ης Ιουνίου 1976 περί παρατάσεως του καθεστώτος παρεκκλίσεως για τις εισαγωγές στο Ηνωμένο Βασίλειο βουτύρου προελεύσεως Νέας Ζηλανδίας (1) είχε προβλέψει ότι επιτρέπεται στο Ηνωμένο Βασίλειο να εισάγει, μεταβατικώς, για τα έτη 1978 έως 1980, ορισμένες ποσότητες βουτύρου Νέας Ζηλανδίας υπό ειδικούς όρους· ότι, εν αναμονή αποφάσεως του Συμβουλίου κατόπιν προτάσεως της Επιτροπής περί νέου καθεστώτος εισαγωγής βουτύρου Νέας Ζηλανδίας στην Κοινότητα, έπρεπε να μη διακοπεί η εφαρμογή του κανονισμού (ΕΟΚ) αριθ. 1655/76 την 31η Δεκεμβρίου 1980·  ότι, για το σκοπό αυτό, στον κανονισμό (ΕΟΚ) αριθ. 1655/76 εισήχθησαν διαδοχικά με τους κανονισμούς (ΕΟΚ) αριθ. 3457/80 (2), (ΕΟΚ) αριθ. 285/81 (3) και (ΕΟΚ) αριθ. 345/81 (4) περιορισμένες ποσότητες που ίσχυσαν για το μήνα Ιανουάριο 1981, καθώς και για την περίοδο από 1 έως 24 Φεβρουαρίου 1981· ότι είναι επί του παρόντος αναγκαίο να καθορισθεί για το σύνολο της χρονικής περιόδου από 1 Ιανουαρίου έως 31 Μαρτίου 1981 μία περιορισμένη ποσότητα την οποία η Νέα Ζηλανδία δύναται να εξαγάγει στο Ηνωμένο Βασίλειο τηρώντας την τιμή cif που καθορίζεται με τον κανονισμό (ΕΟΚ) αριθ. 2540/80 (5),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το προτελευταίο και τελευταίο εδάφιο του άρθρου 1 παράγραφος 2 του κανονισμού (ΕΟΚ) αριθ. 1655/76 αντικαθίσταται από το ακόλουθο εδάφιο:  «Για την περίοδο από 1ης Ιανουαρίου μέχρι 31ης Μαρτίου 1981, η περιορισμένη ποσότης καθορίζεται σε 23 750 τόνους.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 24 Φεβρουαρίου 1981.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 185 της 9. 7. 1976, σ. 1.  (2) ΕΕ αριθ. L 360 της 31. 12. 1980, σ. 19.  (3) ΕΕ αριθ. L 32 της 4. 2. 1981, σ. 2.  (4) ΕΕ αριθ. L 38 της 11. 2. 1981, σ. 14.  (5) ΕΕ αριθ. L 260 της 3. 10. 1980, σ. 1.